Ανώτατο Σοβιέτ

Το Ανώτατο Σοβιέτ (ρωσικά: Верховный Совет‎, Verkhovny Sovet, Ανώτατο Συμβούλιο) ήταν η κοινή ονομασία για τα νομοθετικά σώματα (κοινοβούλια) των Σοβιετικών σοσιαλιστικών δημοκρατιών (ΣΣΔ) στην Ένωση των Σοβιετικών Σοσιαλιστικών Δημοκρατιών (ΕΣΣΔ). Τα Σοβιέτ βασίζονταν στο Ανώτατο Σοβιέτ της ΕΣΣΔ που ιδρύθηκε το 1938, και ήταν σχεδόν πανομοιότυπα. Οι Σοβιετικοί εγκεκριμένοι αντιπρόσωποι στο Ανώτατο Σοβιέτ εκλέγονταν περιοδικά στις εκλογές χωρίς αντίπαλο. Οι πρώτες ελεύθερες ή ημιελεύθερες εκλογές έλαβαν χώρα κατά τη διάρκεια της περεστρόικα στα τέλη της δεκαετίας του 1980 (26 Μαρτίου 1989). Τα Σοβιέτ ήταν μέχρι τότε σε μεγάλο βαθμό ιδρύματα επικύρωσης, εγκρίνοντας τις αποφάσεις που τους δίνονταν από το Κομμουνιστικό Κόμμα της ΕΣΣΔ ή της κάθε ΣΣΔ. Τα Σοβιέτ συναντούνταν σπάνια (συχνά μόνο δύο φορές τον χρόνο, για αρκετές ημέρες) και εξέλεγαν το Προεδρείο του Ανωτάτου Σοβιέτ, ένα μόνιμο σώμα που ενεργούσε για λογαριασμό τους όσο τα Σοβιέτ δεν ήταν σε σύνοδο. Σύμφωνα με τα συντάγματα του 1936 και 1977 το Προεδρείο του Ανωτάτου Σοβιέτ υπηρετούε ως συλλογικός αρχηγός του κράτους της ΕΣΣΔ.Το Ανώτατο Σοβιέτ επίσης εξέλεγε το Συμβούλιο των Υπουργών, ένα εκτελεστικό όργανο. Μετά τη διάλυση της ΕΣΣΔ στα τέλη του Δεκεμβρίου 1991, τα περισσότερα από αυτά τα Σοβιέτ έγιναν το νομοθετικό σώμα των ανεξάρτητων χωρών.

 Ρωσική ΣΟΣΔ: Ανώτατο Σοβιέτ της ΡΣΟΣΔ (Верховный Совет РСФСР, Βερχόβνι Σαβέτ ΡΣΦΣΡ) Ουκρανική ΣΣΔ: Βερχόβνα Ράντα της Ουκρανικής ΣΣΔ (Верховна Рада Української РСР, Βερχόβνα Ράντα Ουκραγίνσκογι ΡΣΡ) Λευκορωσική ΣΣΔ: Ανώτατο Σοβιέτ της Λευκορωσικής ΣΣΔ (Вярхоўны Савет Беларускай ССР, Βιαρχόβνι Σαβέτ Μπελαρούσκαϊ σσρ) Ουζμπεκική ΣΣΔ: Ανώτατο Σοβιέτ της ΣΣΔ του Ουζμπεκιστάν (Ўзбекистон ССР Олий Совети, Οζμπεκιστόν ΣΣΡ Ολίι Σοβετί) Καζακική ΣΣΔ: Ανώτατο Σοβιέτ της Καζακικής ΣΣΔ (Қазақ КСР-нiң Жоғарғы Кеңесi, Καζάκ ΚΣΡ-νιν Ζογκάργκι Κενέσι) Γεωργιανή ΣΣΔ: Ανώτατο Σοβιέτ της Γεωργιανής ΣΣΔ (საქართველოს სსრ უმაღლესი საბჭო, Σακαρτβέλος ΣΣΡ ουμαγκλέσι σάμπτσο) Αζερική ΣΣΔ: Ανώτατο Σοβιέτ της ΣΣΔ του Αζερμπαϊτζάν (Азәрбаjҹан ССР Али Совети, Azərbaycan SSR Ali Soveti) Λιθουανική ΣΣΔ: Ανώτατο Συμβούλιο της ΣΣΔ της Λιθουανίας (Lietuvos TSR Aukščiausioji Taryba) Μολδαβική ΣΣΔ: Ανώτατο Σοβιέτ της Μολδαβικής ΣΣΔ (Совиетул Супрем ал РСС Молдовеняскэ, Sovietul Suprem al RSS Moldovenească) Λετονίας ΣΣΔ: Ανώτατο Συμβούλιο της ΣΣΔ της Λετονίας (Latvijas PSR Augstākā Padome) Κιργιζική ΣΣΔ: Ανώτατο Σοβιέτ της Κιργιζικής ΣΣΔ (Кыргыз ССР Жогорку Совети, Κιργκίζ ΣΣΡ Ζογκόρκου Σοβετί) Τατζικική ΣΣΔ: Ανώτατο Σοβιέτ της ΣΣΔ του Τατζικιστάν (Совети Олӣ РСС Тоҷикистон, Σοβετί Ολί ΡΣΣ Τοτζικιστόν) Αρμενική ΣΣΔ: Ανώτατο Σοβιέτ της Αρμενικής ΣΣΔ (Հայկական ՍՍՀ Գերագույն Խորհուրդ, Χαϋκακάν ΣΣΧ Γκεραγκουίν Χορχούρντ) Τουρκμενική ΣΣΔ: Ανώτατο Σοβιέτ της ΣΣΔ του Τουρκμενιστάν (Түркменистан ССР Ёкары Советы, Türkmenistan SSR Ýokary Sowety) Εσθονική ΣΣΔ: Ανώτατο Συμβούλιο της Εσθονικής ΣΣΔ (Eesti NSV Ülemnõukogu) Μπασκιρική Αυτόνομη Σοβιετική Σοσιαλιστική Δημοκρατία: Ανώτατο Σοβιέτ της Μπασκιρικής ΑΣΣΔ (БАССР Юғары Советы, ΜΠΑΣΣΡ Γιουγκάρι Σοβιετί) Ταταρική Αυτόνομη Σοβιετική Σοσιαλιστική Δημοκρατία: Ανώτατο Σοβιέτ της Ταταρικής ΑΣΣΔ (ТАССР Югары Советы, ΤΑΣΣΡ Γιουγκάρι Σοβιετί)